CELEX: 22013D0122
Language: sk
Date: 2013-06-14 00:00:00
Title: Rozhodnutie Spoločného výboru EHP č. 122/2013 zo 14. júna 2013 , ktorým sa mení príloha XIII (Doprava) k Dohode o EHP

28.11.2013   
            
            
               SK
            
            
               Úradný vestník Európskej únie
            
            
               L 318/24
            
         
      ROZHODNUTIE SPOLOČNÉHO VÝBORU EHP
   č. 122/2013
   zo 14. júna 2013,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Rozhodnutie Komisie 2012/757/EÚ zo 14. novembra 2012 o technickej špecifikácii interoperability týkajúcej sa subsystému prevádzka a riadenie dopravy systému železníc v Európskej únii a o zmene a doplnení rozhodnutia 2007/756/ES (1) sa má začleniť do Dohody o EHP.
            
         
               (2)
            
            
               Rozhodnutím 2012/757/EÚ sa s účinnosťou od 1. januára 2014 zrušuje rozhodnutie Komisie 2008/231/ES (2) a rozhodnutie Komisie 2011/314/EÚ (3) začlenené do Dohody o EHP, a preto je potrebné odkaz na ne v rámci Dohody o EHP vypustiť s účinnosťou od 1. januára 2014.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Príloha XIII k Dohode o EHP sa mení takto:
   
               1.
            
            
               Text bodu 37ae (rozhodnutie Komisie 2008/231/ES) a bodu 37k (rozhodnutie Komisie 2011/314/EÚ) sa vypúšťa s účinnosťou od 1. januára 2014.
            
         
               2.
            
            
               V bode 37da (rozhodnutie Komisie 2007/756/ES) sa dopĺňa táto zarážka:
               
                           „—
                        
                        
                           
                              32012 D 0757: rozhodnutie Komisie 2012/757/EÚ zo 14. novembra 2012 (Ú. v. EÚ L 345, 15.12.2012, s. 1).“
                        
                     
         
               3.
            
            
               Za bod 37dk (vykonávacie rozhodnutie Komisie 2011/665/EÚ) sa vkladá tento bod:
               
                           „37dl.
                        
                        
                           
                              32012 D 0757: rozhodnutie Komisie 2012/757/EÚ zo 14. novembra 2012 o technickej špecifikácii interoperability týkajúcej sa subsystému prevádzka a riadenie dopravy systému železníc v Európskej únii a o zmene a doplnení rozhodnutia 2007/756/ES (Ú. v. EÚ L 345, 15.12.2012, s. 1).“
                        
                     
         Článok 2
   Znenie rozhodnutia 2012/757/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. júna 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. júna 2013
      
         
            Za Spoločný výbor EHP
         
         
            predseda
         
         Gianluca GRIPPA
         
      
   
   
      (1)  Ú. v. EÚ L 345, 15.12.2012, s. 1.
   
      (2)  Ú. v. EÚ L 84, 26.3.2008, s. 1.
   
      (3)  Ú. v. EÚ L 144, 31.5.2011, s. 1.
   
      (4)  Ústavné požiadavky neboli oznámené.